5
 Чрез дерогация от член 42, параграф 1 от Регламент за изпълнение (ЕС) No 809/2014, когато поради мерките, предприети във връзка с пандемията от COVID-19, държавите членки не са в състояние да извършват проверки на място във връзка с животни съгласно изискванията в посочената разпоредба, държавите членки могат да вземат решение да извършват тези проверки за референтната 2020 година по всяко време на годината, доколкото те позволяват да се проверят условията за допустимост.
 Член 6
 Чрез дерогация от член 48, параграф 5 от Регламент за изпълнение (ЕС) No 809/2014, когато поради мерките, предприети във връзка с пандемията от COVID-19, държавите членки не са в състояние да извършат никакво посещение на място на операцията, получила подпомагане, или на инвеститорския обект преди отпускане на окончателните плащания, те могат да вземат решение да заменят тези посещения, докато тези мерки се прилагат, с относими документални доказателства, включително геомаркирани снимки, които да се представят от бенефициера.
 Ако тези посещения не могат да се заменят с относими документални доказателства, държавите членки осъществяват посочените посещения след извършване на окончателното плащане.
 Член 7
 Чрез дерогация от член 50, параграф 1 и член 60, параграф 2, трета алинея от Регламент за изпълнение (ЕС) No 809/2014, когато поради мерките, предприети във връзка с пандемията от COVID-19, държавите членки не са в състояние да извършват проверки на място съгласно изискванията в посочените разпоредби, се прилагат следните правила:
 а)
 държавите членки могат да вземат решение да заменят проверките на място с всякакви относими документални доказателства, включително геомаркирани снимки, които да се представят от бенефициера и да дават възможност да се направят окончателни заключения по удовлетворителен за компетентния орган начин във връзка с извършването на операцията;
 б)
 през календарната 2020 година контролната извадка за проверките на място обхваща най-малко 3 % от разходите, посочени в член 46 от Регламент за изпълнение (ЕС) No 809/2014 и съфинансирани от Европейския земеделски фонд за развитие на селските райони (ЕЗФРСР), за които са подадени искания за плащане до разплащателната агенция и които не се отнасят до операции, за които са подадени искания за плащане само на авансови плащания.
 Резултатите от проверките, извършени в съответствие с първа алинея, буква б), не се вземат предвид за следващата календарна година за целите на член 50, параграф 5 от Регламент за изпълнение (ЕС) No 809/2014. Увеличението на броя на проверките, които е следвало да се извършат през календарната 2020 година съгласно член 50, параграф 5 от посочения регламент, се реализира чрез съответно увеличение през календарната 2021 година.
 Член 8
 Чрез дерогация от член 52, параграф 2 от Регламент за изпълнение (ЕС) No 809/2014, когато поради мерките, предприети във връзка с пандемията от COVID-19, държавите членки не са в състояние да извършват последващи проверки съгласно изискванията в посочената разпоредба, контролната извадка за последващите проверки през календарната 2020 година обхваща най-малко 0,6 % от разходите по линия на ЕЗФРСР за инвестиционни операции с цел проверка на ангажиментите съгласно член 71 от Регламент (ЕС) No 1303/2013 на Европейския парламент и на Съвета (20), или на ангажиментите, подробно изложени в програмата за развитие на селските